text: Lotto-millioner til Haderslev og Esbjerg
  18 maj 2015 kl. 08.35
  6,4 millioner kroner er på vej til Haderslev ? og i Esbjerg har en lotto-spiller vundet ekstra-trækningen på en rund million.
  Lørdag var de syv vindertal på en anpartskupon i Haderslev. Der er tale om en kupon, som deles af 10 spillere, som hver kan få 649.279 kr. for indsatsen. Kuponen er købt hos Bykiosken, Gravene, i Haderslev, oplyser Danske Spil, som endnu ikke har hørt fra vinderne.
  Også i Esbjerg-forstaden Kvaglund faldt en milliongevinst. En spiller har vundet 1 million kroner i ekstra-trækningen på en kupon med mindst fire rigtige. Den er købt hos Kvaglund Tank.
  